SCB จับมือ “โทมาโต้ไอเดียส์” ส่ง Ket-Market หนุนธุรกิจอาหาร
SCB จับมือ "โทมาโต้ไอเดียส์" ส่ง Ket-Market หนุนธุรกิจอาหาร
14 พ.ค. 2563

ธนาคารไทยพาณิชย์ จำกัด (มหาชน) หรือ SCB สนับสนุนธุรกิจร้านอาหาร ปรับกลยุทธ์ขยายช่องทางการขายสู่ดิจิทัล เพื่อบรรเทาความเดือดร้อนธุรกิจร้านอาหารที่ได้รับผลกระทบจากวิกฤตโควิด-19 จับมือ บริษัท โทมาโต้ไอเดียส์ จำกัด ผู้พัฒนาแพลตฟอร์มฟู้ดเดลิเวอรี่ทางเลือกใหม่ www.ket-market.com สามารถลงทะเบียนและพร้อมขายของได้ภายใน 3 วัน รองรับคำสั่งซื้อได้ทั้ง Line, Facebook และ www.ket-market.com ลดความยุ่งยากด้วยการเชื่อมต่อ Delivery ให้ทันที ประหยัดต้นทุนด้วยค่าธรรมเนียมที่ถูกกว่าแพลตฟอร์มทั่วไป เพียง 10 บาท/คำสั่งซื้อ
โดยให้บริการจัดส่งครอบคลุมพื้นที่กรุงเทพมหานคร และปริมณฑล พร้อมตัวช่วยตอบคำถามอัตโนมัติด้วย Chat bot และตัวช่วยการตลาดออนไลน์แบบครบวงจร สิทธิพิเศษสำหรับลูกค้าเอสเอ็มอีของธนาคารไทยพาณิชย์ ฟรี! ค่าสมัครลงทะเบียนเปิดร้านค้าบน https://ket-market.com/register ตั้งแต่14 พฤษภาคม – 31 กรกฎาคม 2563 สอบถามข้อมูลเพิ่มเติมได้ที่ SCB Business Call Center โทร. 02 722 2222